text: Home Къртицата Личен коментар "Личен коментар": последни събития от базата на "Къртицата 2: Разтърсване"
  Новото издание на "Личен коментар" по повод последните събития от базата на "Къртицата 2: Разтърсване" излиза извънредно в петък, тъй като както може би знаете тази и следващата седмица живите издания от шоуто няма да се излъчат в четвъртък и петък, а в петък и събота.
  Миналият четвъртък станахме свидетели на една наистина кървава битка, с име "Кърваво сърце". В нея останалите 16 участници бяха разделени на 4 отбора, всеки включващ по 4 състезатели. В нея трима от тях трябваше да се потопят в съд, съдържащ 4000 литра кравешка кръв, двама от тях да намерят общо 8 сърца, а третият да ги постави чрез устата си в специален съд. Четвъртият участник трябваше да намира ключове, скрити в сърцата, чрез които да се опитва да отвори сандък, в който е поставено знаме с надписа "Ние не сме Къртицата". Задачата бе оценена на общо 8000 лева, по 2000 за всеки от отборите. След направената равносметка битката е частично успешна, тъй като един от четирите отбора се провали, а всички останали се справиха. Така в сметката на къртицата бяха прибавени 2000, а в тази на групата - 6000 лева.
  Малко след това стана ясно, че отпадналия заради тежка травма Стоян не е къртицата. На негово място в базата влезна моделът от "Следващият, моля!" Виктория Джумпарова, която се оказа, че е бивша любовница на участника в шоуто Емил Русев. Това вся смут в двореца, разделяйки участниците на лагери. Заради голямото напрежение Емил Русев не издържа и бе нужна лекарска намеса. След дълги размишления и колебания, Русев реши да продължи участието си в базата.
  В края на вечерта пък стана ясно, че заподозрения от зрителите за къртица участник е Христина Тушева. Доста от участниците и зрителите свързаха нея с досега дадените жокери - руса перука и тениска с американското знаме. Първият я свързва с това, че е руса, а втория - с това, че е снимала фото-сесия заедно с американското знаме.
  На следващата вечер, в петък, бяха излъчени предверието и голямата битка за седмицата. И двете бяха с локация Бандеришка поляна в Банско. В предверието участниците трябваше полу-голи да развеят лозунг с реклама на "Къртицата 2", което се оказа напълно успешно. Това обаче не важи за голямата битка, в която участниците бяха разделени на 2 отбора от по 8 участници. В първия етап двама от участниците трябваше тичешком да извървят стръмен баир, взимайки два чифта ски от високи прътове. Те трябваше да дадат ските на следващите двама, които да ги карат до долу, където ги чака още един, който трябва да отиде до стрелбището и да оцели мишени. За всяка изгубена мишена той беше наказван с по една голяма мадагаскарска хлебарка. След това той трябваше да предаде щафетата на последните трима участници, които да преминат през две изпитания, за да стигнат до финала. Времето, за което всичко това трябваше да се случи бе 6 минути, като и при двата отбора те не стигнаха и съответно мисията бе провалена. Най-зле в нея се справиха Кети и Сано, първата над 5 пъти падаше, карайки ски, а втория провали мисията, тъй като нямало смисъл да продължи поради недостиг на време.
  След всичко това следваха поредните номинации на участниците, в които отново копията бяха насочвани към най-възрастната участничка Екатерина Щайнингер. Тя събра цели 13 копия пред себе си, като аргументите на участниците за това бяха, че Кети твърде много се бърка в личния им живот и няма поле за изява в следващите мисии в шоуто, след като досега провали повечето от тях.
  Така на втория за сезона елиминационен тест се явиха заподозряната от зрителите Христина Тушева и номинираната от участниците Кети. Този път в теста от огромно значение бе времето, за което двете бяха отговорили на 10-те въпроса, свързани със самоличността на къртицата. По-бърза с близо минута преднина бе Екатерина, която за втори път се побеждава в елиминациите. Кети за втори пък бе вкарана и в изолатора, но какво се случи с отпадащата Христина? След като Андрей я попита дали е къртицата, тя отговори, че не е и така завинаги напусна шоуто.
  Друго важно нещо през последните дни бе новата церемония по избиране на къртица, наложила се поради влизането на Виктория Джумпарова в шоуто. Тя бе проведена в неделя, като бе излъчена в редовния епизод в понеделник. Дали е избрана нова къртица, или все още предателя в базата е същия тепърва предстои да разбираме.
  Кой е къртицата? Истината е, че заради тази нова церемония по избирането й зрителите (вкл. и аз) станаха доста объркани. Все още ли къртицата е същата или е избран нов предател в базата. До преди отпадането на Христина Тушева, тя беше моят заподозрян, тъй като бе свързана до голяма степен с жокерите, а и не се разкриваше и най-малко попадаше в обектива на камерите. Най-съмнителни към момента за мен са Бориса, Емил Русев, Костя и Евгени Иванов-Пушката. Със сигурност според мен къртицата не е Емил Каменов, Борислав, Гергана, Христина Русева, Индира, Марина и Сано. Има голяма вероятност обаче къртицата да бъде именно редовния саботьор на мисиите Кети, която без големи усилия би проваляла всяка една мисия.
  Кои ли обаче ще бъдат тазседмичните заподозрени за къртица от зрителите и участниците състезатели? Според мен тази седмица Кети няма да е сред участниците с най-много копия, тъй като в последно време тя прави големи опити да се сближи с останалите участници и да не бъде "черната овца" в шоуто. Тази седмица вниманието ще бъде отправено към другата недолюбвана в базата участничка - Виктория, която според повечето от участниците е дошла в шоуто не, за да търси къртицата и да изпита чувството, а за да отмъсти на бившия си любовник Емил Русев и да разруши семейство Русеви. Моето мнение е, че тазседмичния заподозрян от участниците участник ще бъде Виктория Джумпарова.
  "Личен коментар": последни събития от базата на "Къртицата 2: Разтърсване" Reviewed by Ади Любенова on петък, март 14, 2014 Rating: 5
  Днес, 31 март (понеделник) предстои да разгледаме рейтинг-данните на турските продукции по каналите KanalD, StarTV, FOX, ShowTV, ATV и SamanyoluTV за периода между 24 и 30 март 2014 г.
  В първия ден от новата и последна пълна седмица за месец март, в класацията "ТОП 100" в Турция, в челните позиции попадат 7 продукции. FOX влиза с 3 заглавия, StarTV - с 2 и ATV и SamanyoluTV - с по 1. Най-гледана мелодрама за поредна седмица е "Справедливостта на Кара", а най-гледаната програма за деня "Survivor" на StarTV.
  Във втория ден от новата седмица, в класацията за най-гледаните телевизионни програми в южната ни съседка попадат 9 мелодрами. FOX и StarTV влизат с по 3, KanalD с 2, а SamanyoluTV - с 1. За поредна седмица начело на класацията застава хитът с Осман от "Времето лети" "Малък господин" на KanalD, а новата поредица с Къванч Татлъту "Кърт Сеит и Шура" не оправдава очакванията на StarTV и за пореден път е в средата на класацията.
  В третия ден от новата седмица, в класацията "ТОП 100" на най-гледаните програми в Турция попадат 11 продукции. StarTV влиза с 3, KanalD, ShowTV и FOX с по 2 и ATV и SamanyoluTV с по 1. Както обикновено, лидера в сряда е вече приключващата турска историческа сага за султан Сюлейман "Великолепният век", а новият сериал с Туба Бююкюстюн и Енгин Акюрек "Черни пари за любов" с всяка изминала седмица се изкачва в класацията, като в тази е на 2 място.
  20. "Маслината на хълма" (Zeytin Tepesi) - KanalD, от 22.40 до 00.50 часа, 3% рейтинг, 10.1% пазарен дял;
  31. "Цената на любовта" (Askin Bedeli) - StarTV, от 13.10 до 14.40 часа, 2.3% пазарен дял, 15.4% пазарен дял;
  В четвъртия ден от новата седмица, в класацията за най-гледаните телевизионни програми в южната ни съседка попадат 9 мелодрами. FOX и StarTV влизат с по 3 и KanalD, ATV и SamanyoluTV с по 1. И този четвъртък, най-гледаната програма изобщо е криминалната сага "Долината на вълците", а все по-нисък рейтинг има "Другите отчаяни съпруги", класиращ се в края на класацията.
  1. "Долината на вълците" (Kurtlar Vadisi Pusu) - ATV, от 20.40 до 23.30 часа, 13% рейтинг, 29.5% пазарен дял;
  6. "Дръжте го под шапка" (Aramizda Kalsin) - StarTV, от 20.30 до 22.50 часа, 5.2% рейтинг, 11.7% пазарен дял;
  36. "Другите отчаяни съпруги (Umutsuz ev Kadinlari) - FOX, от 20.45 до 22.00 часа, 2.1% рейтинг, 4.6% пазарен дял;
  В петия ден от новата седмица, в класацията "ТОП 100" за най-гледани TV програми в Турция влизат 8 продукции. FOX и StarTV попадат с по 3, а ATV и SamanyoluTV с по 1. За поредна седмица най-гледана продукция в петък е "Черна роза" на FOX, следвана от "Приливи и отливи" на StarTV.
  32. "Цената на любовта" (Askin Bedeli) - StarTV, от 13.10 до 14.40 часа, 2% рейтинг, 12.8% пазарен дял;
  В шестия ден от новата седмица, в класацията за най-гледаните телевизионни програми в южната ни съседка попадат едва 5 продукции. В този ден, SamanyoluTV, KanalD, ShowTV, ATV и FOX попадат с по 1 мелодрама. За първи път лидер е продукцията на SamanyoluTV "Нежният връх", която изпреварва убедително досегашния лидер "Опасни улици" на KanalD.
  В последния, седми ден от последната пълна мартенска седмица, не е излъчен нито един нов епизод от сериал, заради изборите в Турция за нов президент. В следващите редове ще разгледаме рейтингите на специалните изборни студия на водещите телевизии в южната ни съседка.
  В дневната програма на каналите са присъствали повторения на сериали: "Настаняване в Анкара" (KanalD) на 7 място, "Черна роза" (FOX) на 11 място, "Деца душмани" (FOX) на 17 и 18 място, "Другият брат" (KanalD) на 24 място, "Черни пари за любов" (ATV) на 34 място и др.
  "Какво гледат в Турция?" (3) - от 24 до 30 март 2014 г. Reviewed by Админ on понеделник, март 31, 2014 Rating: 5
  Преди време се беше появила информация, че договора на Бтв с турската Канал Д е изтекъл, и тя повече няма да купува сериали на тази телевизия. Но видяхме, точно тя излъчва "Север Юг", вторият сезон на "Времето лети" (ако може да се нарече излъчване, това тяхно безобразие към този сериал), а днес прочетох, че е закупила и неговият трети сезон. Затова питам вярно ли е? Както и дали имате информация, кой други сериали на Канал Д, има вероятност да се излъчат по Бтв или по някой от каналите й. Интересуват ме по специално тези - Kayip, Kayip Sehir, ASK, Merhamet, Gunesi Beklerken.